Natalie Portman

Natali Portman (tikr. Neta-lie Hershlag, ; g. 1981 m. birželio 9 d. Jeruzalėje, Izraelis) – aktorė, turinti dvigubą Amerikos ir Izraelio pilietybę. Ji debiutavo kine būdama 12-os, kuomet 1994 m. nusifilmavo Luc Besson trileryje „Leonas“, kartu su Jean Reno. Aktorė yra pelniusi Oskaro apdovanojimą už filmą „Juodoji gulbė“ (2011 m.) ir dar 2 kartus nominuota šiam apdovanojimui.

2022 m. žurnalo „Empire“ skaitytojai išrinko Portman tarp 50-ies geriausių visų laikų kino aktorių.

 Biografija 

 Šeima 
Natali gimė Jeruzalėje, izraeliečio tėvo Avner Hershlag ir amerikietės motinos Shelley Stevens šeimoje ir yra vienintelis jų vaikas. Šeima grįžo į JAV kuomet mergaitei buvo 3 metai. Jie kurį laiką gyveno Vašingtone, vėliau – Konektikute ir Long Ailendewww.newsday.com . Jos gimtoji kalba buvo hebrajų ir Long Ailende ji lankė žydų pradinę mokyklą. Natali taip pat mokėsi baleto ir apie save vėliau sakė, kad buvo kitokia negu jos aplinkos vaikai: „ – Buvau ambicingesnė. Žinojau kas man patinka ir ko noriu, ir labai stengiausi. Buvau labai rimtas vaikas“.www.blender.com 

 Karjera 

 Karjeros pradžia 
Kai Natali buvo 10 metų, ją picerijoje pastebėjo agentas ir pasiūlė vaikų modelio darbą. Natali atsisakė, tačiau pasinaudojo proga turėti agentą aktorystei. 1992 m. ji dalyvavo atrankoje į miuziklą „Ruthless!“ apie mergaitę, pasirengusią įvykdyti žmogžudystę, kad gautų pagrindinį vaidmenį mokyklos spektaklyje. Kartu su Britney Spears Natali buvo pasirinktos kaip pagrindinio vaidmens atlikėjos Laura Bell Bundy dublerės.www.nytimes.com 

 1994–1998: pirmieji vaidmenys 
Praėjus 6 mėnesiams po „Ruthless!“ pabaigos, Natali buvo atrinkta Matildos vaidmeniui Luc Besson trileryje „Leonas“. Norėdama išsaugoti privatumą, ji pasivadino „Portman“ – mergautine senelės pavarde iš motinos pusėswww.marieclaire.com . Vaidmuo, kuriame ji įkūnijo 12-metę mergaitę, susidraugavusią su vidutinio amžiaus samdomu žudiku, nepatiko jos tėvams dėl scenarijuje esančių smurto bei erotinių scenų ir susitarimas buvo pasiektas tik pakoregavus scenarijų. Nepaisant to, motina buvo nepatenkinta galutiniu rezultatu, o kritikai taip pat nevienareikšmiškai įvertino Natali vaidybą.www.washingtonpost.com www.latimes.com 

Tais pačiais 1994 metais, vasaros atostogų metu, ji nusifilmavo trumpo metražo juostoje „Developing“. 1995 m. Portman gavo nedidelį vaidmenį veiksmo filme „Karštis“, kuriame suvaidino Al Pacino personažo savižudę dukterį. Režisierius Ted Demme, sužavėtas šios vaidybos „Leone“, pakvietė ją į romantinę komediją – dramą „Gražios merginos“www.latimes.com  (1996), kurioje taip pat vaidino Matt Dillon, Lauren Holly, Mira Sorvino ir Uma Thurman. Tais pačiais metais ji vaidino ir Woody Allen miuzikle „Visi kalba, kad aš tave myliu“ kartu su Drew Barrymore ir Julia Roberts bei Tim Burton komiškame fantastiniame filme „Marsas atakuoja!“ su Jack Nicholson ir Pierce Brosnan.

Portman dalyvavo atrankoje į filmą „Romeo + Juliet“ (1996), kuriame turėjo vaidinti kartu su Leonardo DiCaprio, tačiau režisierius nusprendė, kad ji per jauna šiam vaidmeniuiwww.nytimes.com  ir atidavė jį dviem metais vyresnei Claire Danes. 1997 m. režisierius Adrien Lyne pasiūlė jai pagrindinį vaidmenį juostoje „Lolita“ pagal Vladimir Nabokov romaną, tačiau aktorė atsisakė dėl pernelyg seksualizuoto turinio (vaidmenį filme atliko aktorė Dominique Swain). Vėliau ji apgailestavo, kad po tokių filmų kaip „Leonas“ ir „Beautiful Girls“, sulaukdavo pasiūlymų vaidinti seksualias merginas, kas didele dalimi nulėmė jos tolimesnius vaidmenų pasirinkimus: „ -… nenorėjau vaidinti seksaualių dalykų“www.theguardian.com . Vietoje to, Natali sutiko vaidinti Ana Frank Brodvėjaus adaptacijoje „Music Box“ teatre, kuri truko nuo 1997 m. gruodžio iki 1998 m. gegužės mėnesio. Ruošdamasi vaidmeniui, aktorė du kartus lankėsi Anos Frank namuose Amsterdame ir bendravo su merginos dienoraštį išsaugojusia Miep Gies. Vaidmuo išsekino Natali, nes dieną ji mokėsi mokykloje, o vakarais vaidino teatre. Apie savo patirtį ji vėliau parašė esė žurnaluose „Time“ ir „Seventeen“.

 1999–2006: „Žvaigždžių karai“ ir mokslai 
1997 m. Portman pradėjo filmuotis „Žvaigždžių karų“ priešistorėje – pirmame savo didelio biudžeto filme, kuriame įkūnijo princesę Padmę Amidalą. Pirmoji dalis „Žvaigždžių karai: epizodas I – pavojaus šešėlis“ ekranuose pasirodė 1999 m. – metais, kuomet ji pradėjo mokytis paskutinėje mokyklos klasėje. Aktorė nebuvo susipažinusi su senaisiais serijos filmais ir pirmą kartą juos peržiūrėjo tik gavusi vaidmenį. Ji nedalyvavo ir filmo premjeroje, nes tuo metu ruošėsi baigiamiesiems egzaminams. Juosta buvo išpeikta kritikų, tačiau uždirbo net 924 mln. dolerių ir Portman įsitvirtino kaip pasaulinė kino žvaigždė.www.rottentomatoes.com www.theguardian.com 

1999 m. Natali baigė Syosset vidurinę mokykląwww.marieclaire.com www.politicsdaily.com www.antonnews.com . Ji atsisakė vaidmens filme „Kur svajonės nuves“, nes jame buvo sekso scena, tačiau režisierius Wayne Wang ir aktorė Susan Sarandon, turėjusi vaidinti jos motiną, pareikalavo perrašyti scenarijų ir tuomet Natali sutiko su vaidmeniu. Šis jai pelnė Auksinio gaublio nominaciją.www.news.bbc.co.uk 

2000 m. ji nusifilmavo romantinėje dramoje „Ten, kur širdis“, kurioje įkūnijo nėščią paauglę. Pasibaigus filmavimams, Natali pradėjo studijuoti psichologiją Harvardo universitete, todėl sekančius ketelius metus kur kas rečiau pasirodydavo ekrane. Ji epizodiškai suvaidino save komedijoje „Zulanderis“, o tų pačių metų vasarą buvo nufilmuotas ir antrasis „Žvaigždžių karų“ filmas „Žvaigždžių karai: epizodas II – klonų ataka“, kurio premjera įvyko 2001 m. Be to, Natali dar ėmėsi studijuoti hebrajų literatūrą bei neurobiologiją, taip pat dirbo žymaus teisininko Alan Dershowitz asistente. 2001 m. vasarą ji grįžo į Brodvėjų, kur Delacorte teatre vaidino spektaklyje „Ragana“ pagal Antono Čechovo kūrinį (kartu su ja vaidino Meryl Streep ir Philip Seymour Hoffman). Paklausta apie karjeros ir išsilavinimo derinimą, ji sakė: „ – Man nerūpi, jeigu (koledžas) sugriaus mano karjerą. Geriaus būsiu protinga negu kino žvaigždė“www.theguardian.com . 2002 m. ji prisidėjo prie tyrimo apie atmintį pavadintu „Frontalinės skilties aktyvacija objektų pastovumo metu: artimosios infraraudonosios spektroskopijos duomenys“. 2003 m. ji baigė Harvardo universitetą, o vienintelis tais metais vaidmuo kine nedidelis buvo jaunos motinos epizodas kariniame filme „Šaltasis kalnas“. www.nytimes.com 
2004 m. Portman sutiko atlikti pirmą atvirai seksualų vaidmenį – režisieriaus Mike Nichols dramoje „Arčiau“ ji įkūnijo striptizo šokėją, o jos partneriais filme buvo tokie aktoriai kaip Oven Wilson, Jude Law ir Julia Roberts. Scenos, kuriose ji buvo apsinuoginusi, vėliau nepateko į galutinę filmo versijąwww.theguardian.com . Už vaidmenį Natali pelnė Auksinį gaublį bei buvo nominuota Oskarui geriausios antrojo plano aktorės kategorijoje.

Pirmasis Natali filmas, pasirodęs 2005 m., buvo trečioji „Žvaigždžių karų“ dalis „Žvaigždžių karai: epizodas III – sitų kerštas“. Vėliau ji nusifilmavo Izraelio režisieriaus Amoso Gitai juostoje „Laisvoji zona“, kurioje suvaidino žydų kilmės amerikietę. Pats filmas nesulaukė teigiamų kritikų atsiliepimų dėl sudėtingo požiūrio į Artimųjų Rytų konfliktą. Paskutiniuoju metų filmų tapo trileris „V – tai vendeta“, sukurtame pagal komiksą apie alternatyvią ateitį, kurioje Jungtinėje Karalystėje įsigalėjo neofašistinis režimas. Dėl šio vaidmens Portman dirbo su dialekto mokytoju, kad išmoktų kalbėti su anglišku akcentu. Scenoje, kurioje ji kankinama, aktorei prieš kamerą iš tiesų buvo nuskusta galva, o „San Francisco Chronicle“ apžvalgininkė Ruthe Stein šį vaidmenį pavadino stipriausiu iki tol sukurtu Natali darbu. Už jį aktorė taip pat laimėjo Saturno apdovanojimą.www.sfgate.com 

2006 m. filme „Myliu tave, Paryžiau“, sudarytame iš 18-os atskirų epizodų, Portman nusifilmavo viename iš jų, režisuotame Toma Tykwer. Tais pačiais metais režisierius Miloš Forman pakvietė ją į savo darbą „Gojos vaiduokliai“, kuomet įžvelgė Natali panašumą į Francisco Goya paveiksle „Bordo melžėja“ pavaizduotą moterį. Filmavimo metu sužinojusi, kad jame bus ir nuogos scenos (kurių pradiniame scenarijuje nebuvo), Natali primygtinai pareikalavo šiose naudoti dubleręwww.theguardian.com . Pats filmas sulaukė daugiau negiamų atsiliepimų.www.rottentoamtoes.com 

 2007–2015: karjeros kilimas 
2007 m. Portman pakeitė Jodie Foster režisieriaus Wong Kar-wai romatinėje dramoje „Mano vaivorų naktys“. Tai buvo pirmasis režisieriaus darbas anglų kalba, o Natali dėl lošėjos vaidmens treniravosi pas pokerio trenerį. Taip pat ji nusifilmavo juostoje „Kelyje su Dardžylingu“ bei jos priešistorėje, trumpo metražo filme „Chevalier viešbutis“, kuriuose įkūnijo pagrindinio veikėjo (akt. Jason Schwartzman) buvusią merginą. Trumpametražiame filme jiedu vaidino viešbutyje susitikusius buvusius meilužius ir Natali pirmą kartą vaidino ilgoje sekso scenoje. Vėliau ji labai nusivylė, nes scena sulaukė pernelyg didelio dėmesio ir prisiekė daugiau niekada nebesifilmuoti apsinuoginusi. Be to, norėdama išplėsti savo atliekamų vaidmenų diapazoną, Portman sutiko vaidinti filme vaikams „Stebuklinga žaislų krautuvėlė“ bei atlikėjo Paul McCartney vaizdo klipe dainai „Dance Tonight“.www.people.com 

2008 m. Portman kartu su Scarlett Johansson vaidino istorinėje dramoje „Karalienės sesuo“ ir tais pačiais metais tapo Kanų kino festivalio žiuri nare bei įkūrė savo prodiusavimo kompaniją. Tais pačiais metais ji režisavo pirmąjį savo filmą: trumpo metražo juostą „Eve“, kuri buvo parodyta Venecijos kino festivalyje.www.hollywoodreporter.com 

2009 m. filmas „Kita moteris“ buvo nepalankiai sutiktas kritikų. Antologinė juosta „Niujorke, aš tave myliu“ ji suvaidino viename epizode, o kitą režisavo pati. Dar tais pačiais metais pasirodė karinė drama „Broliai“, 2004 m. to paties pavadinimo danų filmo perdirbinys, kuriame ji vaidino su Tobey Maguire ir Jake Gyllenhaal.

2010 m. ji prodiusavo ir kartu su Joseph Gordon-Lewitt vaidino juodojo humoro komedijoje „Heseris“www.indiewire.com  . Tais pačiais metais ji nusifilmavo viename garsiausių savo filmų – Darren Aronofsky psichologiniame siaubo trileryje „Juodoji gulbė“ apie baleriną, trokštančią bet kokia kaina vaidinti spektaklyje „Gulbių ežeras“. Ruošiantis vaidmeniui, Portman pusę metų kasdien po 5-8 valandas treniravosi šokti, taip pat ir pas profesionalią baleriną Mary Helen Bowers, o per pasiruošimo laiką numetė 9 kg svorio. „Juodoji gulbė“ turėjo didžiulį pasisekimą (13 mln. dolerių biudžeto filmas uždirbo daugiau kaip 329 mln.), o Portman vaidyba pelnė jai Oskarą už geriausių moters vaidmenį bei eilę kitų apdovanojimų. Po Oskaro apdovanojimų kilo ginčai, kas iš tiesų filme atliko didžiąją dalį šokių – pati Portman ar viena iš dublerių, šokėja Sara Lane.www.ew.com 
2011 m. romantinėje komedijoje apie jauną porą „Be įsipareigojimų“ ji vaidino kartu su Ashton Kutcher bei prodiusavo patį filmą. Nors kritikai šį ir peikė, juosta susilaukė komercinės sėkmės. Fantasitinė komedija „Jūsų Nešvankybe“ nesulaukė nei finansinės sėkmės, nei kritikų pagyrų. Paskutinis metų filmas buvo fantastinė superherojų juosta „Toras“, patekęs tarp 15-os pelningiausių metų filmų.www.variety.com 

2012 m. Portman tapo žurnalo „Forbes“ sudaryto pelningiausio Holivudo žvaigždžių sąrašo lydere. Tais metais jos vienintelis vaidmuo buvo Paul McCartney vaizdo klipas „My Valentine“, kuriame ji pasirodė kartu su Johnny Depp. Sekančiais metais ji nusifilmavo „Toro“ tęsinyje „Toras 2: Tamsos pasaulis“.

2015 m. Portman filmavosi eksperimentinėje dramoje „Taurių riteris“, kurioje didžioji vaidmens dalis buvo improvizacija su Christian Bale. Tai buvo jos pirmasis darbas po gimdymo. Tais pačiais metais pasirodė „Pasaka apie meilę ir tamsą“ pagal Izraelio rašytojo Amos Oz autobiografinį romaną. Portman pati vaidino hebrajų kalba, prodiusavo filmą ir buvo viena iš scenarijaus autorių. Ji tvirtino, kad norėjo ekranizuoti filmą jau 10 metų, tačiau atidėliojo, kad būtų tinkamo amžiaus pagrindiniam moters vaidmeniui, be to, glaudžiai bendradarbiavo au autoriumi ir derino su juos filmo scenarijų. Tais pačiais metais pasirodė ir vesternas „Džeinė turi ginklą“, kurio kūrimas susidūrė su aibe sunkumų (pakeistas režisierius, pakeisti kai kurie aktoriai) ir galiausiai buvo finansiškai nesėkmingas.www.theguardian.com www.the-numbers.com 

 2016–dabar: antroji Oskaro nominacija 
Portman įkūnijo Jacqueline Kennedy biografiniame filme „Žaklina“, pasakojančiame apie prezidento žmonos gyvenimą iškart po šio nužudymo 1963 m. ir buvo dar sykį nominuota Oskarui. Taip pat ji nusifilmavo dramoje „Planetariumas“.www.rottentomatoes.com  2017 m. ji antrą kartą bendradarbiavo su režisieriumi Terence Malik, šį kartą filme „Daina dainai“.

2018 m. ji pasirodė mokslinės fantastikos filme „Sunaikinimas“ ir džiaugėsi reta galimybe atlikti pagrindinį moters vaidmenį tokio žanro juostoje. Filmas buvo demonstruojamas nedideliame skaičiuje kino teatrų, o vėliau prieinamas „Netflix“ platformoje. Tais pačiais metais pasirodęs filmas „Džono F. Donovano gyvenimas ir mirtis“ kritikų buvo pavadintas „šikoruojančiai nesėkmingu“ www.indiewire.com . Vėliau Portman suvaidino popdaininkę filme „Vox Lux“, o šokius šaim filmui sukurti padėjo jos vyras Benjamin Millepied. Nors juosta sulaukė nevienareikšmiškų vertinimų, aktorės vaidyba buvo vienbalsiai giriama ir lyginama su „Juodąja gulbe“ ir „Žaklina“.

2019 m. pasirodė filmas „Liusė danguje“, kur Natali vaidino psichologinių problemų turinčią astronautę. Nors filmas nebuvo sėkmingas, Portman vaidyba vėl sulaukė liaupsių. Sekančiais metais aktorė įgarsino dokumentinį filmą „Delfinų rifas“ ir animacinį serialą „Kas, jei…?“ 2022 m. ji sutiko vėl vaidinti filme apie Torą „Toras: Meilė ir griaustinis“.www.theverge.com 

 Asmeninis gyvenimas 
Portman nuo 8 metų yra vegetarė, taip pat aktyvi gyvūnų teisių gynėja, o 2009 m. perkaičiusi Jonathan Safran Foer knygą „Eating Animals“, tapo vegane. Tais pačiais metais ji išleido dokumentinį filmą tokiu pačiu pavadinimu, apie gamyklinę ūkininkavimo sistemą JAV. 2017 m. rugsėjį Natali sulaukė pripažinimo iš „Environmental Media Association“ už savo ilgalaikę veiklą. Ji nevartoja jokių gyvulinės kilmės produktų bei griežtai pasisako prieš kailinių ir odinių drabužių nešiojimą.PETA Fatal Fashion Portman says 'no' to Fur, Leather and Feathers Nuoroda tikrinta October 30 Ji teigė: „ – Visi mano batai yra iš Target ir Stella McCartney“. 2007 m. Portman įkūrė savo nuosavą avalynės įmonę veganams.

2009 m., kuriant filmą „Juodoji gulbė“, Portman susipažino su prancūzų šokėju ir choreografu Benjamin Millepied. 2012 m. jie susituokė, turi 2 vaikus Aleph ir Amalia. Šeima kurį laiką gyveno Paryžiuje, kur Benjaminas tuo metu dirbo „Paris Opera Ballet“, o pati aktorė buvo išreiškusi ketinimą gauti šios šalies pilietybę. Portman stengiasi savo vaikus auginti pagal žydų tradicijas, o jos vyras taip pat ketino priimti judaizmą.www.huffpost.com 

2023 m. spaudoje pasirodė gandai apie galimą Millepiedo romaną su kita moterimi, tačiau šeima jų nekomentavo. Vis dėlto 2024 m. kovo 8 d. pasirodė oficialus pranešimas, kad Portman ir Millepied išsiskyrė.www.timesofisrael.com 

 Filmografija 

 Metai Lietuviškas pavadinimas Originalus pavadinimas Vaidmuo Kita1994 Leonas Léon: The ProfessionalMathilda Lando1995 Developing Nina trumpo metražo Karštis HeatLauren Gustafson1996 Gražios merginos Beautiful Girls Marty Visi kalba, kas aš tave myliu Everyone Says I Love YouLaura Dandridge Marsas atakuoja!Mars Attacks!Taffy Dale1999 Žvaigždžių karai: epizodas I – pavojaus šešėlis Star Wars: Episode I – The Phantom MenacePadmé Amidala Kur svajonės nuves Anywhere but Here Ann August2000 Ten, kur širdis Where the Heart IsNovalee Nation2001 Zulanderis Zoolander vaidina savekamėja2002 Žvaigždžių karai: epizodas II – klonų ataka Star Wars: Episode II – Attack of the ClonesPadmé Amidala2003 Šaltasis kalnas Cold Mountain Sara2004 Sodų bendrija Garden State Samantha Arčiau CloserAlice2005 Žvaigždžių karai: epizodas III – sitų kerštas Star Wars: Episode III – Revenge of the SithPadmé Amidala Laisvoji zona Free Zone Rebecca V – tai vendeta V for VendettaEvey Hammond2006 Myliu tave, Paryžiau Paris, je t’aime Francineepizodas „Faubourg Saint-Denis“ Gojos vaiduokliaiGoya’s GhostsInés Bilbatúa / Alicia2007 Mano vaivorų naktys My Blueberry Nights Leslie Chevalier viešbutis Hotel Chevalier Rhett trumpo metražo Kelyje su Dardžylingu The Darjeeling LimitedRhett Stebuklinga žaislų krautuvėlė Mr. Magorium’s Wonder EmporiumMolly Mahoney2008 Karalienės sesuo The Other Boleyn GirlAnne Boleyn Niujorke, myliu taveNew York, I Love YouRifka Maloneepizodas „Mira Nair“2009 Meilė ir kintos neįtikėtinos aplinkybės The Other Woman Emilia Greenleaf taip pat prodiuserė BroliaiBrothersGrace Cahill2010 HeserisHesher Nicole taip pat prodiuserė Juodoji gulbė Black Swan Nina Sayers Aš vis dar čiaI’m Still Here vaidina save kamėja2011 Be įsipareigojimų No Strings AttachedEmma Kurtzman taip pat prodiuserė Jūsų Nešvankybe Your Highness Isabel Toras ThorJane Foster2013 Toras 2: Tamsos pasaulis Thor: The Dark World Jane Foster Iliuzijos ir veidrodžiai Illusions & Mirrorsjauna moteristrumpo metražo2015 Taurių riteris Knight of Cups Elizabeth Nejautrių šunsnukių klestėjimo diena The Heyday of the Insensitive Bastards Laurasegmentas „Lacunae“ Pasaka apie meilę ir tamsą A Tale of Love and DarknessFania Klausnertaip pat režisierė ir scenaristė Džeinė turi ginklą Jane Got a GunJane Hammondtaip pat prodiuserė2016 Žaklina Jackie Jacqueline Kennedy Onassis Planetariumas PlanetariumLaura Barlow2017 Daina dainai Song to Song Rhonda2018 SunaikinimasAnnihilationLena Vox LuxVox LuxCeleste Montgomery taip pat prodiuserė Džono F. Donovano gyvenimas ir mirtisThe Death & Life of John F. Donovan Sam Turner2019 Keršytojai: PabaigaAvengers: EndgameJane Fosterkamėja Liusė danguje Lucy in the SkyLucy Cola2022 Toras: Meilė ir griaustinisThor: Love and Thunder Jane Foster / Mighty Thor

 Pagrindiniai apdovanojimai 
 Oskaras – geriausia aktorė (2011)
 Oskaras (nominacija) – geriausia antrojo plano aktorė (2005), geriausia aktorė (2017)
 BAFTA – geriausia aktorė (2011)
 BAFTA (nominacija) – geriausia antrojo plano aktorė (2005), geriausia aktorė (2017)
 Saturno apdovanojimas – geriausia aktorė (2007, 2011)
 Saturno apdovanojimas (nominacija) – geriausia nauja aktorė (2000), geriausia aktorė (2003, 2006, 2010, 2021)
 Kanų kino festivalis (nominacija) – Golden Camera apdovanojimas (2015)
 Empire apdovanojimai (nominacija) – geriausia aktorė (2011, 2017)
 Fangoria Chainsaw Awards – geriausia aktorė (2011)
 Auksinis gaublys – geriausia antrojo plano aktorė (2005), geriausia aktorė (2011)
 Auksinis gaublys (nominacija) – geriausia antrojo plano aktorė (2000), geriausia aktorė (2017)
 Hollywood Film Awards – metų aktorė (2016)
 Jupiter Awards (nominacija) – geriausia aktorė (2012)
 Kineo apdovanojimas – specialus prizas (2008)
 MTV kino apdovanojimas (nominacija) – geriausias bučinys (2005, 2011), geriausia aktorė (2004, 2010)
 Auksinė avietė (nominacija) – blogiausias ekrano duetas (2000, 2003), blogiausia antrojo plano aktorė (2003)
 Rembrandto apdovanojimas – geriausia užsienio aktorė (2012)
 Satelito apdovanojimas (nominacija) – geriausias antrojo plano aktorė (2005), geriausia aktorė (2005, 2010, 2017)

 Nuorodos 

 Natalie Portman oficiali svetainė internete
 Natalie Portman Imdb.com svetainėje
 Natalie Portman Obuolys.lt svetainėje 
 Apie Natalie Portman Kinas.info.lt 

 Išnašos 

Kategorija:JAV aktoriai
Kategorija:Izraelio aktoriai